# Tranmere Rovers Football Club

El Tranmere Rovers Football Club és un club de futbol anglès de la ciutat de Birkenhead, Merseyside.

## Història

El club nasqué l'any 1884 amb el nom Belmont Football Club com a secció de futbol de dos equips de criquet Lyndhurst Wanderers i Belmont. El 16 de setembre de 1885 adoptà el nom Tranmere Rovers FC. L'any 1886 ingressà a la Liverpool and District Challenge Cup; i el 1889 a la West Lancashire League. El 1897 entrà a The Combination, guanyant el campionat l'any 1908. Dos anys més tarde, el 1910, entrà a formar part de la Lancashire Combination, Campionat que guanyà el 1914.
L'any 1919 entrà a la Central League. Les seves bones actuacions van fer que el 27 d'agost de 1921 entressin a la Football League Third Division North, com a membres fundadors. El 1924, el jove Dixie Dean debutà amb 16 anys als Rovers. Jugà 30 partits amb el club marcant 27 gols, essent traspassat a l'Everton FC per £3.000. Un altre futbolista destacat del moment fou Bunny Bell qui marcà 57 gols durant la temporada 1933-34, i nou gols en la victòria per 13-4 el dia de Sant Esteve de 1935 enfront l'Oldham Athletic. Aquests anys el club jugà en diverses ocasions la copa gal·lesa de futbol, arribant a la final en dues ocasions. El 1934 perdé 3-0 amb el Bristol City i l'any següent es proclamà campió en derrotar el Chester FC per 1-0. Guanyà el seu primer campionat a la Football League el 1938 a la Tercera Divisió nord, ascendint, per tant, a Segona per primer cop. Això no obstant, la temporada següent perdé la categoria, amb el rècord negatiu de només sis partits guanyats. Durant els anys 1950 el club jugà a la Tercera Categoria, essent membres fundadors de la Football League Third Division l'any 1958 (fins aleshores jugava la Third Division North). L'any 1961 va baixar a la Quarta Categoria, retornant a Tercera el 1967. Els problemes econòmics i esportius conduïren el club entre la tercera i la quarta divisió durant les dècades de 1970 i 1980. A les darreries d'aquesta dècada el club inicià una revifada. El 1990 es proclamà campió del Leyland DAF Trophy en vèncer per 2-1 el Bristol Rovers a Wembley. La temporada 1990-91 assolí l'ascens a la Division Two per primer cop des de la dècada de 1930. L'estiu de 1991 ingressà al club el jugador de la Reial Societat John Aldridge fitxat per £250.000; qui romangué al club durant 10 anys, en els quals marcà 170 gols. Durant tres temporades consecutives disputà les eliminatòries d'ascens a la Premier League essent derrotat per Swindon Town el 1993, Leicester City el 1994, i Reading el 1995. El punt àlgid arribà l'any 2000 en què fou finalista de la Copa de la Lliga, on fou derrotat pel Leicester City per 2 a 1.

## Estadis

Tranmere disputà els seus primers partits a l'Steeles Field de Birkenhead. El 1887 comprà el Ravenshaws Field del Tranmere Rugby Club. El 1895, el camp fou reanomenat Prenton Park, malgrat no fou fins a 1912 que es traslladà a l'actual estadi del mateix nom.

## Evolució de l'uniforme

| 1889-04 | 1921-37 | 1962-63 | 1981-82 | 1999-2000 | 2011-2012 |

## Palmarès

* Third Division North:
** 1937-38
* Lancashire Combination
** 1913-14, 1918-19
* The Combination:
** 1907-08
* Copa gal·lesa de futbol
** 1934-35
* Football League Trophy
** 1989-90

## Referències

* 1 2 3 4 5 6 7 «Club History». Tranmere Rovers F.C, 01-05-2012. Arxivat de l'original el 3 de novembre 2012. [Consulta: 13 agost 2012].
* 1 2 3 4 Bishop, Peter. «History». The Cowsheds, 19-08-2010. [Consulta: 7 desembre 2011].
* ↑ Abbink, Dinant. «England - The Combination». Rec.Sport.Soccer Statistics Foundation, 23-07-2006. [Consulta: 7 desembre 2011].
* ↑ Abbink, Dinant. «England - Lancashire Combination». Rec.Sport.Soccer Statistics Foundation, 02-05-2007. [Consulta: 7 desembre 2011].
* ↑ ; Spencer, Barry«England 1921-22». Rec.Sport.Soccer Statistics Foundation, 14-06-2000. [Consulta: 7 desembre 2011].
* ↑ Tongue, Steve «Football: Festive feats and feasts of goals». The Independent, 26-12-1998 [Consulta: 7 desembre 2011].
* ↑ ; Edwards, Gareth«England 1937-38». Rec.Sport.Soccer Statistics Foundation, 08-10-2000. [Consulta: 7 desembre 2011].
* ↑ ; Edwards, Gareth«England 1938-39». Rec.Sport.Soccer Statistics Foundation, 08-10-2000. [Consulta: 7 desembre 2011].
* ↑ Felton, Paul. «England 1957-58». Rec.Sport.Soccer Statistics Foundation, 22-07-2001. [Consulta: 7 desembre 2011].
* ↑ Felton, Paul. «Season 1960-61». Rec.Sport.Soccer Statistics Foundation. [Consulta: 7 desembre 2011].
* ↑ Felton, Paul. «Season 1966-67». Rec.Sport.Soccer Statistics Foundation. [Consulta: 7 desembre 2011].
* ↑ ; Ross, James«The Football League Trophy». Rec.Sport.Soccer Statistics Foundation, 15-04-2010. [Consulta: 7 desembre 2011].
* ↑ Felton, Paul. «Season 1990-91». Rec.Sport.Soccer Statistics Foundation. [Consulta: 7 desembre 2011].
* ↑ Felton, Paul. «Season 1992-93». Rec.Sport.Soccer Statistics Foundation. [Consulta: 7 desembre 2011].
* ↑ Felton, Paul. «Season 1993-94». Rec.Sport.Soccer Statistics Foundation. [Consulta: 7 desembre 2011].
* ↑ Felton, Paul. «Season 1994-95». Rec.Sport.Soccer Statistics Foundation. [Consulta: 7 desembre 2011].
* ↑ Exenberger, Andreas. «England League Cup 1999/2000». Rec.Sport.Soccer Statistics Foundation, 27-02-2000. [Consulta: 7 desembre 2011].
* 1 2 3 4 5 6 7 Moor, Dave. «Tranmere Rovers - Historical Football Kits». Historical Football Kits. [Consulta: 7 desembre 2011].
* ↑ «Honours & Records». The Cowsheds, 19-08-2010. [Consulta: 7 desembre 2011].

## Bibliografia

* Bishop, Peter. The A-Z of Tranmere Rovers. Ellesmere Port: Chester IV Graphics, 1990. ASIN B0011SRSOG.
* Upton, Gilbert. Tranmere Rovers, 1881-1921: A New History, Desembre 1991. ISBN 978-0-9518648-0-7.
* Upton, Gilbert; Wilson, Steve. Tranmere Rovers 1921-1997: A Complete Record, Novembre 1997. ISBN 978-0-9518648-2-1.
* Bishop, Peter. Tranmere Rovers Football Club. Stroud: Tempus, 1 novembre 1998. ISBN 978-0-7524-1505-5.
* Upton, Gilbert; Wilson, Steve; Bishop, Peter. Tranmere Rovers: The Complete Record. Breedon, 24 Juliol 2009. ISBN 978-1-85983-711-5.

## Enllaços externs

* Lloc web oficial del club
* Tranmere Rovers a BBC Football Info
* Tranmere Rovers a Football Club History Database